{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":12,"n_cols":6,"rows_kept":12,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt prijedloga zakona o izmjenama i dopunama Zakona o financiranju jedinica lokalne i područne (regionalne) samouprave"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"DOMINIK TOMISLAV VLADIĆ","NACRT PRIJEDLOGA ZAKONA O IZMJENAMA I DOPUNAMA ZAKONA O FINANCIRANJU JEDINICA LOKALNE I PODRUČNE (REGIONALNE) SAMOUPRAVE, S KONAČNIM PRIJEDLOGOM ZAKONA","Treba ukinuti veći broj trenutno postojećih općina. Nije potrebno da postoji preko 400 općina i gradova. Svedite na najviše 100 i neće biti potrebe za financiranjem u ovakvom obliku. Također treba ukinuti sve mjesne odbore jer od njih nema nikakve koristi. Troše dio sredstava koje ovdje raspoređujete, a umjesto takvog trošenja, dovoljna je smart aplikacija kakvu imaju neki gradovi. Svaki građanin bi mogao predložiti što želi a na kraju bi opet grad dao ili ne bi dao dozvolu za dani prijedlog. Iz osobnog iskustva mogu potvrditi da se odgovor na upit mjesnom odboru gotovo nikada ne dobije, kao što se nikada prijedlozi niti ne razmatraju. Novac ide na plaćanje organiziranih sastanaka članova odbora. Dakle, s odborom ili bez njega je isto, osim što bi se novac štedio da njih nema.\n\nJednako tako sva sredstva koja su gradovima na raspolaganju a koji imaju uveden prirez trebaju financirati sve djelatnosti od društvenog značaja iz proračuna gradova i općina. Ako grad ima prirez, onda ne trebaju postojati komunalna davanja, doprinosi za uređenje voda, odvoz otpada i druge naknade koje se uplaćuju u proračun. Gradovi i općine koji nemaju prirez bi trebali naplaćivati usluge prema računu s time da i to u nekom trenutku valja svesti na jednu opciju. Većina možda nije tema za ovaj nacrt, ali indirektno se tiče toga. \n\nNajvažnije bi bilo dati veće ovlasti županijama koje bi mogle upravljati novcem prema prihodu koji se u toj zajednici ostvaruje. Zajednice koje ne doprinose (njihova vodeća tijela) u financijskom smislu, većinom i nemaju interes nešto mijenjati jer i računaju na novac iz bogatijih općina i gradova. I to ne radi toga jer je ovima nešto lakše, nego jer se koriste resursi na pravi način. Neiskorištavanje resursa na pravi način, a koji su na raspolaganju treba motivirati."]
[2,"FRANJO GOLUBIĆ","NACRT PRIJEDLOGA ZAKONA O IZMJENAMA I DOPUNAMA ZAKONA O FINANCIRANJU JEDINICA LOKALNE I PODRUČNE (REGIONALNE) SAMOUPRAVE, S KONAČNIM PRIJEDLOGOM ZAKONA,\nII. OCJENA STANJA I OSNOVNA PITANJA KOJA SE TREBAJU UREDITI ZAKONOM TE POSLJEDICE KOJE ĆE PROISTEĆI DONOŠENJEM ZAKONA","Smatram da postojeći zakon, Zakon o financiranju lokalne i područne (regionalne)samouprave kao i njegove predložene izmjene i dopune (dalje u tekstu: ZoFJLP(R)S ) nije sukladan stavcima 2. toč. i 3  čl.131 Ustava RH, a koji glasi :  prihodi jedinica lokalne i područne(regionalne) samouprave moraju biti razmijenrni njihovim ovlastima predviđenim Ustavom i Zakonom. St .(3) država je dužna pomagati financijski slabije JLS u skladu sa zakonom. \nIstovjetna odredba kao što je propisana st.2 čl.131. Ustava RH propisana je i u čl.68 Zakona o lokalnoj i porudučnoj (regionalnoj) samoupravi (a dalje u tekstu : ZoLP(R)S.\nPošto u Zakon o financiranju lokalne i područne (regionalne)samouprave nisu primijenjene naveden odredbe čl.131 Ustava RH smatram da je ujedno došlo i do kršenja načela ustavnosti i zakonitosti utvrđenih u čl.5 st.1 Ustava RH, a koji glasi :  u RH zakoni moraju biti u suglasnosti s Ustavom, a ostali propisi i sa Ustavom i zakonom.\nTakođer smatram da Zakon o financiranju lokalne i područne (regionalne)samouprave ima diskriminacijske učinke i krši ustavna načela jednakosti svih pred zakonom, propisano čl.14. Ustava RH jer stavlja gradove u povlašteni položaj u odnosu na općine, a time i posredno stanovništvo u istima, bez stvarnog legitimnog razloga koji nije utvrđen ustavom niti zakonskim propisima. Zakon o financiranju lokalne i područne (regionalne)samouprave gradovima utvrđuje pravo na višu razinu fiskalnog izravnanja po glavi stanovnika, u odnosu na općine, i ako općine po glavi stanovnika imaju u prosijeku značajno manje prihode u odnosu na gradove te mogu stoga pružati nižu razinu javnih usluga.\nSmatram da je takvo utvrđenje u Zakonu neustavno i da isto ima segregacijske učinke u JLS-ima a istovremeno takvo postupanje potiče iseljavanje stanovništva iz općina u gradove \nSmatram da je u izmjenama zakona potrebno ujednačiti pravo na iznos fiskalnog izravnanja po glavi stanovnika u svim JLS na istoj razini"]
[3,"Hrvatska zajednica županija","IV. OBRAZLOŽENJE PRIJEDLOGA ZA DONOŠENJE ZAKONA PO HITNOM POSTUPKU,\nČlanak 1.","U dosadašnjoj raspodjeli je udio JLS bio 60% i povećao bi se na 74%, a županija sa 17% na 20%. Navedeno znači da bi se u slučaju gradova i općina udjel povećao za 23,3%, dok bi udjel županija porastao za 17,6%. Navedeno rezultira sljedećim:  zajednički udio JLS i županija u raspodjeli poreza na dohodak (bez udjela za decentralizirane funkcije i  fonda fiskalnog izravnanja) prije ovih Izmjena i dopuna Zakona iznosi 77% (60+17), a nakon 94% (74+20). Ako se promatraju doprinosi JLS i županija u zajedničkom udjelu u porezu na dohodak oni se mijenjaju na način da udio JLS u zajedničkom udjelu sa 77,9% (60/77) raste na 78,7% (74/94), dok udjel županija sa 22,1% (17/77) pada na 21,3% (20/94). Nigdje u prijedlogu Zakona nije objašnjen razlog ili prezentirani podaci za ovakvu raspodjelu poreza na dohodak, koja, prema našem izračunima, ide na štetu županija (u prosjeku) i neće im nadoknaditi očekivani pad prihoda od poreza na dohodak, odnosno ublažiti u istoj mjeri kao i jedinicama lokalne samouprave.\nStoga, u cilju jednakomjernog raspodjela udjela predlažemo da se navedena sredstava raspodjele na način da gradovi i općine dobiju 73,2%, a županije 20,8% što će omogućiti jednaki tretman jedinica lokalne i jedinica područne samouprave."]
[4,"FRANJO GOLUBIĆ","IV. OBRAZLOŽENJE PRIJEDLOGA ZA DONOŠENJE ZAKONA PO HITNOM POSTUPKU,\nČlanak 2.","Vezano na predloženu izmjenu i dopunu čl.9 ZoFJL(R)S predlažem da se izvrše potrebne izmjene i dopune pojednih stavaka čl.8, kako slijedi : \n(1) U st.1 čl.8. riječi \"općine, gradovi\" zamjenjuju se riječima \"jedinice lokalne samouprave\".\n(2) U st.2 čl.8 u cijelom tekstu riječi \"općine, odnosno grada\" zamjenjuje se riječima \"jedinice lokalne samouprave\"\n(3) St.3 čl.8. briše se \n(4) St.4 postaje st.3, riječi \"gradovi\" u cijelom tekstu zamjenjuje se riječima \"jedinice lokalne samouprave\" te se riječi \"gradovi ostvarili\" zamjenjuju riječima \"jedinice lokalne samouprave ostvarile \".\n(5) St.5 postaje st.4\n(6) St.6 postaje st.5\n(7) St.7 postaje st.6 te se broj st.\"4\" zamjenjuje brojem \"3\", a broj st.\"6\" brojem \"5\""]
[5,"Hrvatska zajednica općina","IV. OBRAZLOŽENJE PRIJEDLOGA ZA DONOŠENJE ZAKONA PO HITNOM POSTUPKU,\nČlanak 2.","Predlažemo, za Članak 8.a:\nSredstva fiskalnog izravnjanja nenamjenska su sredstva i ne smatraju se tekućom pomoći iz državnog proračuna sukladno propisima kojima su uređena mjerila za određivanje plaća i naknada župana, gradonačelnika i općinskih načelnika, njihovih zamjenika kao i plaće službenika i namještenika u upravnim odjelima i službama JLS i JPS. Također, mišljenja smo da se tekućom pomoći ne smatraju ni sredstva kojima se propisuju uvjeti i postupak davanja suglasnosti za dugoročno zaduživanje JLS i JPS te davanje jamstva i suglasnosti JLS i JPS."]
[6,"Hrvatska zajednica županija","IV. OBRAZLOŽENJE PRIJEDLOGA ZA DONOŠENJE ZAKONA PO HITNOM POSTUPKU,\nČlanak 2.","Predlažemo da glasi:\n„(2) Sredstva fiskalnog izravnanja iz stavka 1. ovoga članka, koja se isplaćuju iz razdjela 025 – MINISTARSTVO FINANCIJA, nenamjenska su sredstva i  ne smatraju se tekućim pomoćima iz državnog proračuna sukladno propisima kojima su uređena mjerila za određivanje plaća i naknada župana, gradonačelnika i općinskih načelnika i njihovih zamjenika, kao i plaća službenika i namještenika u upravnim odjelima i službama jedinica lokalne i područne (regionalne) samouprave.“"]
[7,"Općina Majur","IV. OBRAZLOŽENJE PRIJEDLOGA ZA DONOŠENJE ZAKONA PO HITNOM POSTUPKU,\nČlanak 2.","Usvajanjem prijedloga članka 8.a Zakona i smatranjem sredstava fiskalnog izravnanja tekućim pomoćima iz državnog proračuna u nepovoljan položaj se stavljaju male demografski opustošene i ratom pogođene općine. \nMišljenja smo kako nije dobro svjesno uvoditi odredbe u Zakon, a za koje nam je, iz dosadašnjeg iskustva, poznato da općine/gradovi ne mogu ispoštovati, pri čemu su iste kažnjive po drugom Zakonu. Čelnik jedinice lokalne samouprave novčanom kaznenom u rasponu od 30.000,00 do 50.000,00 HRK odgovara o masi plaća ako iste prelaze 20%, pri čemu nema utjecaja kako će se zamjenici, obvezni po Zakonu, izjasniti da li će dužnost obavljati volonterski ili ne. Npr. Općina Majur ima načelnika i dva zamjenika (jedan, sukladno zakonskoj obvezi, iz redova nacionalne manjine), te dva službenika (referenta za administrativne poslove i pročelnik JUO) i  nikako ne možemo ispoštovati ovaj prijedlog zakona. \nSa druge strane upravna inspekcija nam nalaže da referent za administrativne poslove ne smije istovremeno obavljati i poslove komunalnog redara nego da moramo zaposliti novog službenika na to radno mjesto.\nDva službenika zaposlena u općini nisu dovoljni za obavljanje svih poslova iz djelokruga općine, jer je cilj našeg posla da osim zadovoljenja tekućih osnovnih potreba stanovnika planiramo i budući rast i razvoj. Upravo zbog toga trenutno provodimo i EU projekte u vrijednosti od oko 15 milijuna kuna, što dodatno opterećuje ova dva postojeća službenika. Jedino na što načelnik može utjecati je na otpuštanje službenika, jer niti smanjenjem plaća ne bi uspjeli ispoštovati Zakon.\nZakoni u Republici Hrvatskoj nisu međusobno usklađeni, te u skladu sa gore navedenim ovaj predloženi članak Zakona nema smisla!\n\nPredlažemo da članak glasi:\nČlanak 8.a\n (1) Sredstva fiskalnog izravnanja iz članka 8. stavka 1. ovoga Zakona osiguravaju se u državnom proračunu Republike Hrvatske na razdjelu 025 – MINISTARSTVO FINANCIJA.\n (2) Sredstva fiskalnog izravnanja iz stavka 1. ovoga članka, koja se isplaćuju iz razdjela 025 – MINISTARSTVO FINANCIJA, nenamjenska su sredstva i ne smatraju se tekućim pomoćima iz državnog proračuna sukladno propisima kojima su uređena mjerila za određivanje plaća i naknada župana, gradonačelnika i općinskih načelnika i njihovih zamjenika, kao i plaća službenika i namještenika u upravnim odjelima i službama jedinica lokalne i područne (regionalne) samouprave i kojima se propisuju uvjeti i postupak davanja suglasnosti za dugoročno zaduživanje jedinica lokalne i područne (regionalne) samouprave te davanja jamstava i suglasnosti jedinica lokalne i područne (regionalne) samouprave."]
[8,"FRANJO GOLUBIĆ","IV. OBRAZLOŽENJE PRIJEDLOGA ZA DONOŠENJE ZAKONA PO HITNOM POSTUPKU,\nČlanak 3.","Obrazloženje : \nPredloženim izmjenama čl.8 i 9. ZoFJL(R)S sve jedinice lokalne samouprave koje na to imaju pravo imale bi jednak razinu iznosa fiskalnog izravnanja, bez obzira da li imaju status općine ili grada. na predloženi način ostvarilo bi se i ustavno načelo jednakosti svih JLS pred zakonom, propisano čl.14 Ustava RH, kao i načelo ustavnosti i zakonitosti propisano čl.5 Ustava RH."]
[9,"FRANJO GOLUBIĆ","IV. OBRAZLOŽENJE PRIJEDLOGA ZA DONOŠENJE ZAKONA PO HITNOM POSTUPKU,\nČlanak 3.","Predlažem izmjenu i dopunu pojedinih stavaka u čl.3. u cilju izjednačavanja iznosa fiskalnog izravnavanja za sve JLS, kako slijedi : \n(1) Sredstva fiskalnog izravnanja u punom iznosu za pojedinu JLS predstavljaju razliku referentne vrijednosti ostvarenih poreznih prihoda za sve JLS iz čl.8. st.3. ovoga Zakona i kapaciteta ostvarenih poreznih prihoda pojedinih JLS iz čl.8.st.2.ovoga Zakona pomnoženo sa ukopnim brojem stanovnika pojedine jedine lokalne samouprave .\n(2) St.2 toč.3 briše se.\n(3) St.3 postaje st.2 te se u istom st. broj \"6\" zamjenjuje sa brojem \"5\"\n(4) St.4. postaje st.3. te se u istom broj \"3\" briše \n(5) St.5. postaje st.4. te se u istom u cijelom stavku riječi \"općina, grad\" zamjenjuju riječima \"jedinica lokalne samouprave\", broj \"3\" se briše, a broj st.\"4\" mijenja se u broj \"3\".\n(6) St.6 postaje st.5 te se u cijelom stavku riječi \"općinama, gradovima\" zamjenjuju riječima \"jedinicama lokalne samouprave\".\n(7) St. 7. postaje st.6. te se u istom riječi u cijelom stavku \"općina, grad\" zamjenjuju  riječima \"jedinica lokalne samouprave\", a broj st.\"5\" zamjenjuje se br.\"4\""]